Diari Oficial de la Generalitat Valenciana


Sumari del DOGV 9565, del 30-03-2023 (2023/3291)

RESOLUCIÓ de 15 de març de 2023, de la Direcció General de Ports, Aeroports i Costes, per la qual es modifica la Resolució de 2 de desembre de 2022, de la Direcció General de Ports, Aeroports i Costes, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9565

Data del DOGV
:   30-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3291


Data del document
:   15-03-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 15 de març de 2023, de la Direcció General de Ports, Aeroports i Costes, per la qual es modifica la Resolució de 2 de desembre de 2022, de la Direcció General de Ports, Aeroports i Costes, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2023. [2023/3291]  
  
  
La Generalitat té competència en matèria d'ensenyaments nàutics esportius, d'acord amb l'article 49.3.6é de l'Estatut d'Autonomia de la Comunitat Valenciana, aprovat per Llei orgànica 1/2006, de 10 d'abril, i d'acord amb el Reial decret 1952/1996, de 23 d'agost, sobre traspàs de funcions i serveis de l'administració de l'estat a la Comunitat Valenciana, publicat en el Diari Oficial de la Generalitat Valenciana de data 24 de setembre de 1996, sent la Conselleria de Política Territorial, Obres Públiques i Mobilitat, la que assumeix el desenvolupament i aplicació de les citades competències a través de la Direcció General de Ports, Aeroports i Costes. L'exercici d'aquestes funcions s'ha de realitzar, com s'estableix en el Reial decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves.  
  
La realització dels exàmens es regirà pel que es disposa en el Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions d'esbarjo, publicat en el Boletín Oficial del Estado de data 11 d'octubre de 2014, i la restant normativa que aquesta disposició preveu.  
En tot cas, ha de tindre's en compte la situació de crisi sanitària ocasionada per la pandèmia covid-19, declarada com a Emergència de Salut Pública d'Importància Internacional, i que al nostre país va suposar la declaració de l'estat d'alarma, per primera vegada, mitjançant Reial decret 463/2020, de 14 de març, pel qual es declarava l'estat d'alarma per a la gestió de la situació de crisi sanitària ocasionada per la covid-19, i per segona vegada, mitjançant Reial decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARSCoV-2.  
Persistint aquesta situació de crisi sanitària, la seua evolució pot condicionar el normal desenvolupament del calendari previst en la present convocatòria ordinària d'exàmens teòrics, per a l'obtenció de títols nàutics per al govern d'embarcacions d'esbarjo per a l'any 2023, com ja va ocórrer en anteriors convocatòries.  
Amb data 21 de desembre de 2022, es va publicar en el DOGV núm. 9494 la Resolució de 2 de desembre de 2022, de la Direcció General de Ports, Aeroports i Costes, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions d'esbarjo per a l'any 2023. Raons organitzatives, i de millora en la gestió, obliguen a modificar la citada resolució en els termes recollits en la present resolució.  
Per tot això, i fent ús de les atribucions que concedeix el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i fent ús de les atribucions que l'article 13 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, concedeix a la Direcció General de Ports, Aeroports i Costes, resolc:  
  
  
Únic  
Aprovar la convocatòria ordinària per a l'any 2023 d'exàmens teòrics per a l'obtenció dels diferents títols nàutics per al govern d'embarcacions d'esbarjo, amb subjecció a les bases següents:  
  
  
1. Es convoquen els exàmens teòrics següents, per províncies:  
  
Alacant  
10 i 11 de febrer de 2023  
Capità de iot.  
Patró de iot.  
Patró d'embarcacions d'esbarjo.  
Patró d'embarcacions d'esbarjo complementari (només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 23 de gener fins al dia 29 de gener 2023 (inclusivament).  
- A efectes organitzatius, s'informa que el divendres tindran lloc els exàmens de patró i capità de iot. El dissabte tindran lloc els exàmens de patró d'embarcacions d'esbarjo, patró d'embarcacions d'esbarjo complementari i patró de navegació bàsica.  
7 i 8 de juliol de 2023  
Capità de iot.  
Patró de iot.  
Patró d'embarcacions d'esbarjo.  
Patró d'embarcacions d'esbarjo complementari (només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 5 de juny fins al dia 11 de juny 2023 (inclusivament).  
- A efectes organitzatius, s'informa que el divendres tindran lloc els exàmens de patró i capità de iot. El dissabte tindran lloc els exàmens de patró d'embarcacions d'esbarjo, patró d'embarcacions d'esbarjo complementari, i patró de navegació bàsica.  
  
Castelló  
30 de setembre de 2023  
Patró d'embarcacions d'esbarjo.  
Patró d'embarcacions d'esbarjo complementari (només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: Des del 4 de setembre fins al dia 10 de setembre 2023 (inclusivament).  
  
València  
31 de març i 1 d'abril de 2023  
Capità de iot.  
Patró de iot.  
Patró d'embarcacions d'esbarjo.  
Patró d'embarcacions d'esbarjo complementari (només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 27 de febrer fins al dia 5 de març 2023 (inclusivament).  
- A efectes organitzatius, s'informa que el divendres tindran lloc els exàmens de Patró i Capità de Iot. El dissabte tindran lloc els exàmens de patró d'embarcacions d'esbarjo, patró d'embarcacions d'esbarjo complementari i patró de navegació bàsica.  
Capità de iot.  
Patró de iot.  
Patró d'embarcacions d'esbarjo.  
Patró d'embarcacions d'esbarjo complementari (només per a titulats en patró navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 30 d'octubre fins al dia 5 de novembre de 2022 (inclusivament).  
- A efectes organitzatius, s'informa que el divendres tindran lloc els exàmens de patró i capità de iot. El dissabte tindran lloc els exàmens de patró d'embarcacions d'esbarjo, patró d'embarcacions d'esbarjo complementari i patró de navegació bàsica.  
  
2. Normes generals  
2.1. Per a obtindre les atribucions bàsiques dels títols corresponents, les persones que superen els exàmens teòrics hauran d'acreditar la realització de les pràctiques bàsiques de seguretat i navegació, així com les de radiocomunicacions o cursos de radiooperador/a de curt/llarg abast, que en cada cas corresponga, segons s'estableix en els annexos II, III i IV del Reial decret 875/2014, de 10 d'octubre, pel qual es regulen les titulacions nàutiques per al govern de les embarcacions d'esbarjo, així com la resta de requisits establits en la citada norma. Per a obtindre atribucions complementàries dels títols, serà necessari superar les pràctiques a què es refereixen els annexos V o VI del Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions d'esbarjo.  
2.2. Els aspirants hauran de tindre compliments 18 anys en el moment en què es realitzen les proves per a l'obtenció dels títols, a excepció de les proves per a l'obtenció del títol de patró per a la navegació bàsica en la qual podran presentar-se els menors d'edat que hagen complit 16 anys en el moment de realització de la prova i acrediten el consentiment per escrit dels seus pares o tutors, aquest consentiment s'acreditarà en el moment de sol·licitud del títol de patró per a la navegació bàsica.  
2.3. Els aspirants que no es presenten en les proves en el dia i hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els seus drets d'examen.  
2.4. Per a l'examen teòric de patró de iot i capità de iot, s'haurà d'estar en possessió del títol immediatament anterior. Aquesta acreditació es presentarà en el moment de realitzar la matrícula d'examen.  
  
2.5. Per a l'examen de patró d'embarcacions d'esbarjo complementari, s'haurà d'estar en possessió del títol de patró per a la navegació bàsica o haver superat l'examen teòric de patró per a la navegació bàsica. Aquesta acreditació es produirà en el moment de realitzar la matrícula. En el cas d'aspirants que es troben aptes en l'examen teòric de patró per a la navegació bàsica, únicament s'admetran a la prova complementària de patró d'embarcacions d'esbarjo, els qualificats aptes en les proves realitzades per l'administració de la Generalitat Valenciana i no hagen transcorregut més de dues convocatòries des que es va obtindre aquesta qualificació d'apte. Una vegada transcorregudes aquestes dues convocatòries, si l'interessat desitja presentar-se novament a la prova complementària de patró d'embarcacions d'esbarjo, haurà de sol·licitar el títol de patró per a la navegació bàsica.  
2.6. El tribunal, atés que la realització de les proves té la consideració d'actes de concurrència massiva de persones, podrà prendre quantes decisions considere convenients, per al millor desenvolupament de les proves, en atenció al nombre d'aspirants inscrits, ubicació i distribució dels centres i aules.  
  
3. Presentació de sol·licituds telemàtica o presencial  
3.1. Les sol·licituds es presentaran preferentment de manera telemàtica, a través del web de la conselleria de Política Territorial, Obres Públiques i Mobilitat, mitjançant la pàgina web: http://www.politicaterritorial.gva.es/web/actividades-nauticas.  
Per a això es precisarà prèviament disposar del DNI electrònic o del certificat d'usuari de signatura electrònica avançada o signatura digital. Els matriculats mitjançant el sistema telemàtic hauran d'aportar el dia de l'examen, el justificant del registre telemàtic, així com la documentació acreditativa dels requisits per a participar en la convocatòria, que és la següent: original i fotocòpia del DNI o, en cas de no tindre nacionalitat espanyola, el NIE o passaport. Els beneficiaris d'exempcions de taxa per família nombrosa presentaran l'acreditació corresponent. Els matriculats en les proves complementàries de patró d'embarcacions d'esbarjo presentaran acreditació d'estar en possessió del títol de patró per a la navegació bàsica.  
Els aspirants matriculats per aquest sistema, que no presenten l'esmentada documentació el dia de l'examen no seran avaluats i perdran tots els drets a la convocatòria.  
3.2. Els candidats podran també formalitzar la seua inscripció de manera presencial segons els documents de sol·licitud d'admissió a examen per a l'obtenció de títols per al govern d'embarcacions d'esbarjo, que estaran disponibles per al públic en les oficines PROP i en la pàgina web esmentada anteriorment, de la Conselleria de Política Territorial, Obres Públiques i Mobilitat.  
En el supòsit de presentar la inscripció de manera presencial, es podran presentar:  
En els corresponents registres dels serveis centrals i territorials de les diferents Conselleries i oficines PROP de la Generalitat Valenciana. En les altres oficines públiques i sistemes a què es refereix la Llei 39/2015, d'1 d'octubre, del procediment administratiu comú de les administracions públiques, i 20 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'administració de la Generalitat.  
Les matrícules d'examen de cada convocatòria es conservaran per un termini de 3 mesos des de la seua realització, transcorregut el qual seran destruïdes.  
  
4. Documentació  
4.1. Juntament amb les sol·licituds i dins dels terminis establits per a la seua presentació, els candidats han d'adjuntar en tots els casos:  
- Fotocòpia del document nacional d'identitat en vigor, i en cas de no ser espanyol el NIE o passaport en vigor, o bé autorització expressa a l'administració per a comprovar les dades identificatives de la identitat dels candidats.  
- Exemplar per a l'administració de l'imprés de pagament (Model 046) d'accés a l'examen teòric per a l'obtenció de la titulació per al govern d'embarcacions d'esbarjo, amb certificació mecànica o signatura autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació, establides en els articles 297 i següents del text refós de la Llei de taxes de la Generalitat Valenciana, aprovat mitjançant Decret legislatiu 1/2005, de 25 de febrer, del Consell de la Generalitat i publicat en el Diari Oficial de la Generalitat Valenciana de data 22 de març de 2005, l'import actualitzat del qual es publicarà en la pàgina web de la conselleria.  
  
- Els beneficiaris d'exempcions o bonificacions de taxa per família nombrosa, presentaran l'acreditació corresponent o bé autorització expressa a l'administració per a comprovar aquesta situació.  
- En les proves de patró d'embarcacions d'esbarjo complementàries, es presentarà acreditació de posseir el títol de patró per a la navegació bàsica. En els supòsits de títols o aptes en patró per a la navegació bàsica atorgats per la Generalitat Valenciana, no serà necessària l'acreditació, ja que es comprovarà d'ofici en efectuar la inscripció pel departament corresponent.  
El pagament a l'entitat bancària no substituirà en cap cas el tràmit de presentació de la sol·licitud davant l'administració dins del termini i en la forma escaient prevista en aquestes bases.  
  
5. Termini de presentació de sol·licituds  
5.1. El termini de presentació de sol·licituds s'iniciarà i finalitzarà segons l'indicat per a cada convocatòria en la base primera d'aquesta resolució.  
5.2. No s'admetrà cap sol·licitud presentada fora del termini establit.  
  
6. Horari i lloc d'exàmens  
6.1. Els exàmens es realitzaran durant les dates indicades en la base primera, en horari de demà o vesprada. Els horaris s'establiran en funció dels aspirants matriculats i la disponibilitat d'aules adequades.  
  
6.2. Els horaris, lloc i instruccions relatives a la realització de l'examen seran els anunciats pel/la president/a del Tribunal al tauler d'anuncis de la Subdirecció General de Ports, Aeroports i Costes a Alacant, situat en l'adreça esmentada en la base 3.2, així com en la pàgina web de la Conselleria de Política Territorial, Obres Públiques i Mobilitat, amb almenys una setmana d'antelació a la data de realització de l'examen.  
  
7. Desenvolupament de les proves  
7.1. El desenvolupament de les proves es regirà pel que s'estableix en el Reial decret 875/2014 de 10 d'octubre, per la qual es regulen les titulacions nàutiques per al govern d'embarcacions d'esbarjo, publicada en el Boletín Oficial del Estado de data 11 d'octubre de 2014.  
7.2. Amb la finalitat de poder entrar a les aules i realitzar l'examen els aspirants hauran de presentar-se en el lloc de la realització de l'examen amb el següent:  
 Document original del DNI, NIE o passaport, tot això en vigor, no sent vàlids a aquest efecte els resguards de renovació. En qualsevol moment el tribunal podrà requerir als aspirants l'acreditació de la seua personalitat mitjançant la presentació dels documents oficials identificatius anteriors. L'autoritat convocant, per si mateixa o a proposta del president/a del tribunal, pot requerir als efectes oportuns l'acreditació dels aspectes necessaris quan crega que existeixen inexactituds o falsedats en les quals haja pogut incórrer l'aspirant, podent ser exclòs de la convocatòria en qualsevol moment si no compleix els requisits.  
  
- Justificant bancari (Model 046) de l'abonament de les taxes corresponents a la inscripció en la prova a la Generalitat Valenciana.  
- Útils d'escriptura: bolígraf, transportador nàutic, regla, esquadra, cartabó i compàs.  
Així mateix, s'autoritza l'ús de calculadores científiques. No es permet l'accés a les aules d'examen amb calculadores programables, telèfons mòbils, agendes electròniques, ordinadors personals, rellotges intel·ligents smartwaches, ni qualsevol altre dispositiu electrònic.  
- A la finalització de cada prova, s'entregaran tots els fulls que indique el personal col·laborador, incloent entre altres els enunciats de preguntes, cartes nàutiques, etc.  
- El personal col·laborador indicarà als participants on han d'asseure's i pot requerir-los a canviar d'ubicació durant la prova.  
- La contravenció d'aquestes normes o el fet de copiar en les proves podrà donar lloc a l'exclusió de l'examinand de totes les proves de la convocatòria en curs.  
- En tot cas, de persistir la pandèmia provocada per la covid-19 hauran de respectar-se totes les normes dictades en el si d'aquesta situació per qualsevol de les autoritats competents en la matèria.  
  
8. Estructura dels exercicis i requeriments per a superar-los  
Patró per a navegació bàsica.  
Resolució de 27 preguntes tipus test, de formulació independent entre si, amb 4 respostes alternatives sent únicament una vàlida. Per a ser considerat apte cal resoldre correctament 17 preguntes en total, sent necessari a més un mínim de 5 encerts de les deu preguntes sobre reglament d'abordatges i un mínim de 3 encerts de les cinc preguntes d'abalisament. Les respostes errònies no invaliden una correcta.  
  
Durada de l'examen 45 minuts.  
Patró d'embarcacions d'esbarjo.  
Resolució de 45 preguntes tipus test, de formulació independent entre si, amb 4 respostes alternatives sent únicament una vàlida. Per a ser considerat apte cal resoldre correctament 32 preguntes en total, sent necessari a més un mínim de 2 encerts de les quatre preguntes de carta de navegació, un mínim de 5 encerts de les deu preguntes sobre reglaments d'abordatge, un mínim de 3 encerts de les cinc preguntes sobre abalisament. Les respostes errònies no invaliden una correcta. Durada de l'examen una hora i 30 minuts.  
Els candidats que no aconseguisquen superar la prova de patró d'embarcacions d'esbarjo, però sí que ho facen d'acord amb les exigències establides en el Reial decret 875/2014, de 10 d'octubre, del patró per a la navegació bàsica, se'ls reconeixerà la qualificació d'apte en patró per a la navegació bàsica, sent vàlid en l'àmbit exclusiu de la Generalitat Valenciana i conservant-se aquest aprovat durant un període màxim de dues convocatòries següents a l'efecte de realització de l'examen complementari de patró d'embarcacions d'esbarjo.  
  
Patró d'embarcacions d'esbarjo. Prova complementària.  
Resolució de 18 preguntes tipus test, de formulació independent entre si, amb 4 respostes alternatives sent únicament una vàlida. Per a ser considerat apte cal resoldre correctament 15 preguntes en total, sent necessari a més un mínim de 2 encerts en les quatre preguntes de carta. Les respostes errònies no invaliden una correcta. Durada de l'examen 45 minuts.  
  
Patró de iot.  
Resolució de 40 preguntes tipus test, de formulació independent entre si, amb 4 respostes alternatives sent únicament una vàlida. Les respostes errònies no invaliden una correcta. Durada de l'examen 2 hores. Els exàmens es corregiran mitjançant un doble criteri de valoració:  
  
a) Globalment. Per a aconseguir l'aprovat s'haurà de respondre correctament un mínim de 28 preguntes, no permetent-se superar un màxim d'errors en les matèries següents:  
Teoria de navegació, màxim 5 errors permesos.  
Navegació carta, màxim 3 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dues matèries que componen cada mòdul d'acord amb els criteris següents:  
Mòdul genèric (seguretat/meteorologia). Resolució de 20 preguntes tipus test, amb 4 respostes alternatives sent únicament una vàlida. De les 10 preguntes de seguretat en la mar, el nombre màxim d'errors permesos serà de 5. De les 10 preguntes de meteorologia, el nombre màxim d'errors permesos serà de 5.  
Mòdul de navegació (teoria navegació/carta navegació). Resolució de 20 preguntes tipus test, amb 4 respostes alternatives sent únicament una vàlida. De les 10 preguntes de teoria de navegació, el nombre màxim d'errors permesos serà de 5. De les 10 preguntes de carta de navegació, el nombre màxim d'errors permesos serà de 3.  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dues convocatòries següents a la realització de l'examen en la qual es va aprovar el mòdul.  
  
  
Capità de iot.  
Resolució de 40 preguntes tipus test, de formulació independent entre si, amb 4 respostes alternatives sent únicament una vàlida. Les respostes errònies no invaliden una correcta. Durada de l'examen 2 hores i mitja. L'examen es corregirà mitjançant un doble criteri de valoració:  
  
a) Globalment. Per a aconseguir l'aprovat s'haurà de respondre correctament un mínim de 28 preguntes, no permetent-se superar un màxim d'errors en les matèries següents:  
Teoria de navegació, màxim 5 errors permesos.  
Càlculs de navegació, màxim 4 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dues matèries que componen cada mòdul d'acord amb els següents criteris:  
Mòdul genèric (meteorologia/anglés). Resolució de 20 preguntes tipus test, amb 4 respostes alternatives sent únicament una vàlida. De les deu preguntes de meteorologia, el nombre màxim d'errors permesos serà de 5. De les deu preguntes d'anglés, el nombre màxim d'errors permesos serà de 5.  
Mòdul de navegació (teoria navegació/càlcul navegació). Resolució de 20 preguntes tipus test, amb 4 respostes alternatives sent únicament una vàlida. De les deu preguntes de teoria de navegació, el nombre màxim d'errors permesos serà de 5. De les deu preguntes de càlcul de navegació, el nombre màxim d'errors permesos serà de 4.  
  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dues convocatòries següents a la de la realització de l'examen en la qual es va aprovar el mòdul.  
  
  
9. Tribunal  
9.1. La persona titular de la conselleria de Política Territorial, Obres Públiques i Mobilitat nomena com a Tribunal per a avaluar els exàmens citats, als següents membres:  
  
Tribunal titular:  
Presidenta: Pilar Álvarez Montero.  
Secretària: Nuria García Pastor.  
Vocals:  
- Teresa Díaz Galindo.  
- Emilio Antonio López Larrubia.  
- Jorge Devís Ayza.  
  
Tribunal suplent  
President: Antonio García Benito.  
Secretari: Francisco Orts Tormos.  
Vocals:  
- Juan Pérez Cots.  
- Jesús Pedro García Sanz  
- Ramón Orts Manarel.  
9.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que es preveu en la normativa vigent.  
  
10. Resultats dels exàmens  
10.1. Finalitzats els exàmens es publicaran tots els enunciats dels exàmens realitzats en la convocatòria en curs, així com les seues respostes. S'obrirà un termini de 5 dies naturals per a formular al·legacions relacionades amb l'enunciat de les preguntes i les seues respostes. Una vegada respostes les al·legacions, es publicarà la plantilla de preguntes i respostes definitives, procedint-se a continuació a corregir els exàmens i una vegada corregits, es publicaran les qualificacions provisionals. Les publicacions es realitzaran al tauler d'anuncis de les dependències de la Subdirecció General de Ports, Aeroports i Costes a Alacant, així com en la pàgina web de la Generalitat www.politicaterritorial.gva.es/web/actividades-nauticas, de la Conselleria de Política Territorial, Obres Públiques i Mobilitat.  
10.2. Els candidats examinats disposaran de 5 dies hàbils comptats a partir del dia en què es facen públiques les qualificacions provisionals de la convocatòria de la qual es tracte, per a sol·licitar la revisió del seu examen pel tribunal.  
10.3. Les reclamacions hauran de dirigir-se al/la president/a del tribunal, podent presentar-se en els llocs indicats en la base 3.2 de la present convocatòria. En la sol·licitud es farà constar el nom i cognoms de la persona que ha realitzat l'examen, el seu DNI, adreça i número de telèfon, examen realitzat, i data de la convocatòria. Es desestimaran d'ofici les reclamacions que no complisquen amb aquests requisits.  
  
10.4. Contra els resultats de la revisió d'exàmens i al·legacions podrà interposar-se recurs d'alçada en el termini d'un mes, segons allò que s'ha fixat en l'article 121 i següents de la Llei 39/2015, d'1 d'octubre, del procediment administratiu comú de les administracions públiques, davant la secretària autonòmica d'Obres Públiques, Transport i Mobilitat sostenible.  
10.5. Ateses i resoltes les revisions d'exàmens, el tribunal elaborarà les actes de qualificacions definitives.  
10.6. Els exàmens es conservaran durant el termini de 12 mesos comptats des de l'endemà de la data de la seua realització, transcorregut aquest termini, seran destruïts.  
  
11. Sol·licitud de targetes d'identitat marítima  
El termini establit per a les sol·licituds d'expedició de targetes d'identitat marítima és de 24 mesos des de la realització de l'examen teòric o realització de les pràctiques, per al tràmit de les quals es presentarà la documentació següent:  
- Fotocòpia del document nacional d'identitat o, en cas de no ser espanyol, el NIE.  
- Acreditació d'aptitud psicofísica ajustada als criteris i model establit en l'annex VIII del Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions d'esbarjo, publicat en el Boletín Oficial del Estado de data 11 d'octubre de 2014.  
No serà necessària aquesta acreditació, si la persona interessada acredita haver-ho presentat, en l'àmbit de competències de l'administració de la Generalitat Valenciana, dins del termini dels 2 anys anteriors amb una sol·licitud d'expedició d'alguna titulació nàutica d'esbarjo.  
- Les persones que opten als títols de patró de iot i capità de iot hauran de presentar fotocòpia acarada del títol o targeta d'identitat marítima de la titulació immediatament anterior. Així mateix, si disposen de titulacions professionals o acadèmiques que puguen donar lloc a convalidació de pràctiques o cursos de formació, hauran de presentar fotocòpies acarades amb l'original.  
- Exemplar per a l'administració de l'imprés de pagament (Model 046. Concepte 9768) per a l'expedició dels títols per al govern d'embarcacions d'esbarjo, amb certificació mecànica o signatura autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació, establida en els articles 297 i següents del text refós de la Llei de taxes de la Generalitat Valenciana, aprovat mitjançant Decret legislatiu 1/2005, de 25 de febrer, del Consell de la Generalitat, i publicat en el Diari Oficial de la Generalitat Valenciana de data 22 de març de 2005, segons el que s'estableix en la base quarta d'aquesta ordre.  
- Certificat original de les pràctiques bàsiques de seguretat i navegació, complementàries de navegació, pràctiques de vela, així com el certificat de pràctiques de radiocomunicacions o curs de radi-operador curt/llarg abast expedits per escola autoritzada conforme a l'estipulat en el Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions d'esbarjo.  
  
- Per a la sol·licitud del títol de patró per a la navegació bàsica, per menors d'edat que hagen complit 16 anys, s'haurà d'adjuntar el consentiment per escrit dels seus pares o tutors.  
  
12. Recursos  
Contra la present resolució, que no posa fi a la via administrativa podrà interposar-se recurs d'alçada en el termini d'un mes, segons allò que s'ha fixat en l'article 121 i següents de la Llei 39/2015, d'1 d'octubre, del procediment administratiu comú de les administracions públiques, davant la Secretaria Autonòmica d'Obres Públiques, Transport i Mobilitat sostenible. Tot això, sense perjudici de la interposició de qualsevol altre recurs que s'estime convenient en defensa dels seus interessos.  
  
València, 15 de març de 2023.- La directora general de Ports, Aeroports i Costes: M.ª Luisa Martínez Mora.